open-index/open-wikipedia-markdown huggingface dataset:
Arlanda Express

**Arlanda Express** es un treno de alto prestor ke presta servisio en Stokolmo (Suesia). Konekta la Estasion Sentral de Stokolmo kon el Ayroporto Internasional de Stokolmo-Arlanda. Oy endia el prestor normal de fonksionamiento es de 200 km/o, kon un maksimo de 210 km/o, siendo por lo tanto el tréno má presto ke se uza en Suesia. El trayekto dura 20 minutos. La konstruksiyon de las vias iva akabar enel anyo 1999, i desde antonses una entreprisa privada tiene una konsesiyon del governo para operar la linea durante 30 anyos. 
Se uzan 7 trénos del modelo X3 de la kompanyia Alstom. Los trénos estan kompletamente adaptados para minusvalidos, inkluyendo los aksesos desde los andenes. Enel ayroporto el tréno ase dos paradas, en las estasyones sud i nord. La linea tiene dos vias, i en oras piko los trénos yegan a tener una frekuensia de menos de 10 minutos.

## Enlasos eksternos
* http://www.arlandaexpress.com Pajina web del servisio; en sueko i en inglez

Katēggoría:Trenos de alto prestor
Kateggoría:Vikipedya:Artikolos kon grafia ladina
Katēggoría:Suesia
Sarit Hadad

**Sarit Hadad** (en ivrit שרית חדד), nasida el 20 de Septiembro del anyo 1978 en Hadera es una kantadora yisraeli de orijin kavkaziko. El su nombre verdadero es *Sara Hudadatov* (*שרה חודדטוב*) i pertenese a una famiya dedikada al mundo de la musika. Es yamada *La prinsesa de la [[Musika Mizrahi]]* shukur a los sus egzitos en la Musika Mizrahi, en la ke a alkansado la kategoriya de *[[Diva]]*. 

## Karriera Musikal
A los ocho anyos empieso a tokar el piano en klubes i bares. Los sus padres no diskobrieron este asta dos anyos má trade. En este tyempo eya iva aprender endemás a tokar el organo, la gitarra, el akordyon i la darbuka entre otros. A los kinze anyos iva pasar a formar parte de la banda djuvenil de Hadera, lo ke supuso el su primér paso asia una karriera komo kantadora solista. Munshos de las sus kansiones an yegado al tope de las listas de egzitos de Israel, por lo ke fue elejida por la televisyon israeli para representar al paez en el Festival de la Kansion de Evrovisyon 2002 kon la kansion Light a Candle, kon la ke iva konsegir el puesto doze. Endemás, para kompletar la su karriera komo kantadora i musika, eya estudio en la *[[Skola Demokratika de Hadera]]*.

## Diskografiya
* 2017 שרה שרה
* 2015 שרית חדד
* 2013- ימים של שמחה חלק א'
* 2011- 20
* 2010 - מירוץ החיים, ההופעה בקיסריה ("La karriera de la vida, konserto en Kesariya")
* 2009 - מירוץ החיים ("La karriera de la vida") 
* 2008 - האוסף הקצבי ("El disko meneado")
* 2008 - האוסף השקט ("El disko kalmo")  
* 2007 - זה ששומר עליי ("El ke me kudia")
* 2005 - מיס מיוזיק ("Miss Music")
* 2004 - חגיגה ("Selebrasyon")
* 2003 - רק אהבה תביא אהבה ("Sólu El Amor va traer Amor")
* ילדה של אהבה – 2002 ("La Ninya del Amor")
* אשליות מתוקות – 2001 ("Dulses Ilusyones")
* לעשות מה שבא לי – 2000 ("Aziendo kualo dezeyo")
* הופעה חיה בהיכל התרבות – 1999 ("En Vivo Desde "Heyhal Hatarbut"")
* כמו סינדרלה – 1999 ("Komo Senizienta")
* חוק החיים – 1998 ("Ley De Vida")
* בערבית – 1997 ("Sara en Arabo")
* הדרך שבחרתי – 1997 ("El Kamino ke Eleji")
* הופעה חיה צרפת – 1996 ("En Vivo desde Fransia)
* ניצוץ החיים - 1995 ("El Brilyo de La Vida")

## Ver Endemas

* Festival de la Kansyon de Evrovisyon 2002

## Enlasos eksternos

* Portal Ofisial (ivrit e inglez)
* Sarit Hadad Forum
* Letra de la su kansyon ''Light A Candle'' (ivrit e inglez)

Kateggoría:Vikipedya:Artikolos kon grafia ladina

Kateggoría:Mizrahis
Yisrael en los Djuegos Olimpikos

**[[Medinat Yisrael|Israel]] en los [[Djuegos Olimpikos]]** esta representado por el Komite Olimpiko de Israel.  Yisrael kompite con el kodigo de paez del KOI ***ISR***. Israel partisipa en los Djuegos Olimpikos de enverano desde el anyo 1952 i en los Djuegos Olimpikos de envierno desde el anyo 1994.

Israel a tenido una partisipasiyon má destakada en los Djuegos Paralimpikos de enverano, de los ke partisipa desde la su prima edisyon en Roma 1960. Okupa el 13 lugar en la tavla de medalyas kon 364 medalyas (122 de oro, 120 de plata i 122 de bronse). Israel fue la sede de la tresera edisyon de los Djuegos Paralimpikos en 1968. 

## Istorya
El Komite Olimpiko fue fondado enel anyo 1933 durante el Mandato Britaniko de Palestina, el ekipo ke arrepresentaria a la komunita djudia en el Mandato, iva aser un boikot a los Djuegos Olimpikos de Berlin 1936, en protesta a las politikas antisemitas del Partido Nazi. Israel partisipa en los Djuegos Olimpikos de enverano desde el anyo 1952 en los Djuegos Olimpikos de Helsinki 1952, Finlandia. Iva mandar una delegasyon para kada edisyon desde antonses, eksepto a los Djuegos Olimpikos de Mosku 1980, ya ke se iva sumar al boikot de estes olimpiadas por varios payises oksidentales, dempues de la invasyon de la URSS a Afganistan. En los Djuegos Olimpikos de Munich 1972, 11 myembros de la delegasyon yisraeli fueron amortados por terroristas palestinos de la organisasyon Septiembre Preto, en una trajediya konosida komo la Masakre de Munich. Yisrael iva  enviar a los Djuegos Olimpikos de Beijing 2008 una delegasyon de 43 esportistas, la má grande delegasyon olimpika de la istorya toda de Israel.

## Medalyas
La prima medalya de oro ganada en la istorya de Israel, fue obtenida por Gal Friedman en Windsurfing de klase Mistral en los Djuegos Olimpikos de Atenas 2004. Gal dediko la su medalya a los esportistas amortados en las Djuegos Olimpikos de Munich en el anyo 1972. Tambien en Atenas 2004, Arik Ze'evi gano una medalya de bronse en djudo kategoriya 100 kg. La prima medalya resibida en la istorya de Israel fue obtenida en los Djuegos Olimpikos de Barselona 1992, en los ke Yael Arad obtuvo medalya de plata en Djudo. Al dia siginte Oren Smdaja obtuvo medalya de bronse tambien en djudo. En los Djuegos Olimpikos de Atlanta 1996 enel anyo 1996, Gal Friedman obtuvo medalya de bronse. En los Djuegos Olimpikos de Sydney 2000, Michael Kalganov obtuvo medalya de bronse en kayak 500 metros. En los Djuegos Olimpikos de Peking 2008, Shahar Zubari obtuvo la medalya de bronse enel Windsurf.  En los Djuegos Olimpikos de Rio de Janeiro 2016, Yarden Gerbi gano medalya de bronse enel djudo.

## Medalyas por espor

## Referensias




## Enlasos eksternos
*- Sporti - Deporte Yisraeli en Espanyol

Kateggoría:Vikipedya:Artikolos kon grafia ladina
Yom A'atzmaut

**Yom A'atzmaut** (en ivrit **יום העצמאות**) o **Dia de la Independensia de Yisrael**, es la data en ke se selebra la Deklarasyon de independensia de Yisrael el 14 de mayo del anyo 1948. Se festesha el dia 5 de Iyar del kalendario ebreo, data en la ke David Ben Gurion deklaró el fin del Mandato Britaniko i la kriasyon de la Medinat Yisrael. Siempre va un dia dempues de Yom Azikaron (en ivrit יום הזיקרון), ofisialmente *Dia del Rekódro de los Soldados Amortados de Yisrael i de las Viktimas del Terrorizmo*, ke es el 4 de Iyar. Una seremonia ofisiala se aze kada anyo en el Monte Herzl, en Yerushalayim, la noche de Yom Ha'atzmaut. La seremonia inkluye un diskurso del portavoz de la Knesset (Parlamento Yisraeli), una espektakular presentasyon, una marcha de soldados ke yevan la bandiera de Yisrael, konformando estrukturas komo Menora, Magen David i un numero ke representa la edad de Yisrael) i el ensendido de doze kandelas (una para kada una de las Tribus de Israel). Kada anyo, una dozena de sivdadanos yisraelis, ke isieron emportantes kontribusyones sosyalas en un area seleksionada, son konvidados a ensender las kandelas.

La komunita nasyonala relijoza melda teilim espesialos ke son solo meldados en Shabat i el los Hagim, endemas de Halel i Pesukei D'Zimra para Shabbat i Yom Tov. Este diya Tahanun no es meldado.

## Datas proksimas de Yom Ha'atzmaut

* 2015: 23 de Avril
* 2016: 12 de Mayo
* 2017: 2 de mayo
* 2018: 19 de Avril
* 2019: **9 de Mayo**
* 2020: 29 de Avril

## Ver endemas
* Fiestas djudias

## Enlasos eksternos

* Informasyon en espanyol sobro las fiestas djudias

Kateggoría:Vikipedya:Artikolos kon grafia ladina
Quang Binh

La Wilaya de Quang Binh (en vietnames Tỉnh Quảng Bình) es una wilaya en el sentro de Vietnam. La su kapital es Đồng Hới. En la wilaya se ankontran el Parko Nasyonal Phong Nha-Ke Bang, ke es Patrimonio de la Umanita de la UNESCO i el Aeroporto Dong Hoi.
## Galeriya

Image:Phongnha17.jpg|Phong Nha-Ke Bang
Image:Nhat Le River.jpg|Rio Nhat Le
Image:Da Nhay Beach.jpg|Pladja Da Nhay 
Image:BangSpa4.jpg|Bang Spa
Image:Nhat Le Beach.jpg|Pladja Nhat Le
Image:Quang Binh Quan.jpg|Quang Binh gate
Image:Phongnhakebang2.jpg|Phong Nha-Ke Bang
Image:Phongnha21.jpg|Phong Nha-Ke Bang


Kateggoría:Vikipedya:Artikolos kon grafia ladina
Katēggoría:Vietnam
Kartagena

**Cartagena** es una sivdad espanyola situada en el sur este.

Kapital lejislativa de la Region de Mursia.

Fue fundada por Asdrubal Barca en 227 a.C.

Kateggoría:Vikipedya:Artikolos kon grafia ladina
Kateggoría:Lokalidades de Espanya
Kateggoría:Belediyes de Mursia
Monte Hermon

El **Monte Hermon** (en arabo **Jebel el Shaikh**, en ivrit **הר חרמון**, *Har Hermon*) es una montanya ke esta ubiikada en los montes del Antilibanon, en la frontiera sirio-libanesa-yisraeli. Es la montanya má alta de Yisrael, ubikada al Nord de la Meseta del Golan i alkansa 2.814 metros de altesa. La montanya permanese enkobyerta de neve en la su kumbre todu el anyo. El Monte Hermon es una atraksiyon turistika emportante de Yisrael, sobre todo para los amantes del espor de envierno, ofresiendo pistas para los skiadores entre los meses de Jenero i Marso, en una rejion del mundo donde la neve no es muy komun. Esta konformada por una larga kadena de kolinas, kulminando con tres altas cumbres, siendo la má alta de las tres kumbres la ke se situa a una altesa de 2.814 m sobre el nivel del mar, ke es el punto má alto de esta kordilyera y la dosen de la kosta de la Mar Mediterraneo, tras del monte libanes Qornat es-Sawda  kon 3.088 m. 

El Monte Hermon es konosido en arabo komo *Jebel el Sheikh* (Djabal el Shaih) o Montanya del Jerarka, se le yama tambien komo *Montanya del Ansyano* i *Montanya Ennevada*, por varias rasones: Montanya blanka, déke kaji siempre esta enkobierta de neve i Montanya del Ansyano , en honor a un gran santo drusos, el Shaih Mohammad bin Hlal, conocido como Shaih Fadel, santo druso, intelektual i poeta, ke nasio enel anyo 1579; anke otros eskritores dizen ke el su nasimyento iva ser enel anyo 1577, en la aldea de ash-Sha'tra, ubikada enel lado libanes del Monte Hermon, al sud de los Montes Antilibanon, en la rejion de Hasbaiyah–Rashaiyah i murio el 7 de Diziembre de 1640 en la aldea de Ain 'Ata, muy serka de la kaverna donde vivio, a la edad de 63 anyos.

El Monte Hermon es konosido por la su empresyonante beleza, ke a sido fuente de enspirasyon de munshos poetas arabos i djudios. Es el nasimyento de las fuentes de varios rios, entre eyos el rio Yarden. En las sus laderas se ankontran restos de antikos templos, uno de eyos probablemente dedikado a la deidad semitika de Baal (dio fenisio i asiryo) i endemas varios ke tienen enskripsyones en gréko, posiblemente iglejas. 

## Referensias




Hermon
Kateggoría:Vikipedya:Artikolos kon grafia ladina
ETR 500

El **ETR 500** es el primér treno de alto prestor con sentro de gravita no pendulante konstryuido en Italia. El proyekto nase en la dekada de 1980 y “ve la luz” en la dekada de 1990 con la produksiyon en serie I el su uzo por parte de Trenitalia.

## Jeneralitas

Fue dezvelopado i konstruyido por el konsorsio TREVI (TREni Veloci Italiani / Trenos Prestos Italianos) , ke es la asosiasyon de Ansaldo, Breda, ABB Tecnomasio, FIAT Ferroviaria i Firema. La fase de proyekto de este treno iva estar rodeada de eskandalos relasionados a la yamada Tangentopoli.

Este treno no tiene sentro de graveta pendulante komo los “Pendolinos” ya ke la red de alto prestor en uzo i en konstruksiyon no tiene kurvas kon radios redusidos. Endemas komo la red de alto prestor italiana viaja una grande parte en tunel, los ETR 500 tienen un profil aerodinamiko para redusir el tróko de presiyon al ingresar a los mismos.

## Aktualita

Oy endia en Italia egzisten 57 trenos ETR 500 en servisio los kualos superan los 300 km/o. Son uzados en los servisios ke komersialmente se yaman Eurostar Italia. Los trenos má resientemente konstruyidos son multitensiyon, kon la kapazita de viajar lineas de alto prestor de 25 kV en korriente alterna i en lineas tradisyonales de 3 kV en korriente kontinua.

Un ETR 500 tiene el aktual enrejistro italiano de prestor en trenos kon 352,026 km/o alkansado kon el treno eksperimentalo ETRY500-2 en la linea Torino-Novara-Milano el 25 de Mayo del anyo 2006.

Shukur al fraguamiento de las lineas de alto prestor Torino-Milano-Verona-Venezia i Milano-Bolonya-Florensia-Roma, i kon la entrada en servisio de la linea de alto prestor Roma-Napoli en Diziembro de 2005 los trenos ETR 500 van poder dezvelopar toda la su kapasita.

## Ver endemas
* Eurostar Italia
* Trenitalia
* Treno de alto prestor

Katēggoría:Transporto en Italia
Katēggoría:Trenos de alto prestor
Kateggoría:Vikipedya:Artikolos kon grafia ladina
KTX

El **Korea Train Express** (**KTX**) (en koreano 한국고속철도|, *Han-guk Gosok Cheoldo*) es un treno de alto prestor de Korea del Sud el kualo es uzado para prestar servisios por la entreprisa Korail. La teknolojiya de este treno esta basada en grande parte en el TGV franses i alkansa prestores de má de 300 km/o. El 16 de Diziembro de 2004, el treno koreano HSR-350X iva realisar un viaje de provas ke iva alkansar los 352,4 km/o.

## Istorya
Dempues de 12 anyos de fraguamiento, el dia 31 de Marso de 2004 empiesan a fonksionar la linea Gyeongbu (ke enlasa Seul kon Busan a traverso de las sivdades de Daejeon i Daegu) i la linea Honam (Seul-Gwangju-Mokpo). Uzando rieles de alto prestor en sólu parte de la linea Seul-Daegu, la mueva linea akorta el tiempo de viaje entre Seul i Busan de los anteriores 260 minutos a sólu 160 minutos. Se espera un amenoramiento a 116 minutos a finales del anyo 2008, ke va ser kuando los trenos sólu viajen sobro de rieles de alto prestor.

En total, van ser konstruyidos 46 trenes, 12 por la entreprisa fransesa Alstom, i los demas en Korea del Sud, por la entreprisa ROTEM. Los rieles de las lineas ivan ser konstruyidos en Korea shukur a la adjuda de teknikos de la kompanyia fransesa de transporto en trenos SNCF.

## Futuro

EL fraguamiento de la dosen fase (ke  va enlasar Daegu i Gyeongju kon Busan) empeso en Djunio de 2002 I se espera ke se akabe enel anyo 2010. Endemas esta planifikada la linea de alto prestor para la seksiyon de Osong a Gwangju i Mokpo, i se espera ke este lista en 2017. Se esta estudiando na ekstensiyon de Seul asta Gangneung, en la kosta del Nordeste, el kualo depende de la kandidatura koreana para la organisasyon de los Djuegos Olimpikos de envierno de 2014.

## Usuarios

Kuando komenso a prestar servisio en Abril de 2004, la tasa de okupasyon del KTX era de una media de 70.900 pasajeros diarios, un 70% por debasho de lo esperado al empiese. Anke teniendo unos benefisios diarios de 2.100 milyones de wons, esta kantita no era suficiente para amortisar los emprestimos, al mismo tiempo ke los kostos del fraguamiento -estimados orijinalmente en 5 milyardos- ivan kreser a 18 milyardos de wons, (de 5.000 a 18.000 milyones de dolares). El 14 de Jenero de 2005, el Primér Ministro Lee Hae-Chan iva rekonoser ke el KTX es un fiasco politiko.

Má dempues la tasa de okupasyon fue augmentando lentamente. El 9 de Jenero de 2006 la entreprisa Korail iva anunsiar ke la tasa de okupasyon media diaria en Diziembro de 2005 iva subido asta 104.600 pasajeros, un kresimiento del 50%, kon unos benefisios diarios de asta 2.800 milyones de wons i un ekilibrio finansiero esperado para prinsipios de 2007.

## Kuestiones teknikas
Asigun una peskisa del Grande Partido Nasional de Diziembro de 2006, el treno KTX se iva averiar 160 veces en 3 anyos. Para obtener las partes venidas de Fransia, el KTX tiene un grande problema, el kualo es ke la reparasion es muy lenta i kostosa.

## Referensias

## Enlasos eksternos

*Korea Train eXpress
*Mapa
*JRTR Issue 40: Transportation Revolution, the Korean High-Speed Railway

Kateggoría:Vikipedya:Artikolos kon grafia ladina
Ale Yarok

Ale Yarok (*עלה ירוק*, "Hoja Védre") es un partito politiko ultra-liberalo en Yisrael. La su ideolojiya politika es bazada sobro de la legalizasion del kannabis, ambientalismo i ampliasion de diritos umanos.

El partido iva partisipar en las eleksiones de los anyos 1999 i 2003, má no iva konsigir entrar a la Knesset, el parlamento yisraeli. Antes de las eleksiones del anyo 2006, el partido iva anunsiar ke iva partisipar por tresera vez. Esta vez, el partito iva pareser tener má apoyo del puvliko djoven ke no kiere votar por los partitos tradisionalos. Este apoyo es notable n los resultados de las eleksiones en todas las universitas en Yisrael, por egzemplo: 19 asientos (16%) en el Instituto de Teknolojiya en Haifa  (Technion) i 10 asientos (8%) en la Universita de Tel Aviv.

## Enlasos eksternos
* Sitio ofisial (en inglez)

Katēggoría:Partitos politikos de Israel
Kateggoría:Vikipedya:Artikolos kon grafia ladina
Bet Shemesh

**Bet Shemesh** (en ivrit: **בית שמש**) es una sivdad del distrito de Yerushalayim, en Yisrael. Asigun el Buro Sentral de Estadistikas de Israel (CBS), a fines del anyo 2007 la civdad iva tener una povlasyon de 76.000 abitantes. La antika sivdad de Bet Shemesh (*"Sivdad del Sol"*) fue yamada ansina por los kananeos, déke ellos ivan adorar a su dio-sol. Las ruinas de la antika sivdad Biblika ainda se pueden ver en Bet Shemesh, serka de la sivdad moderna.

## Ekonomiya
Durante el boom teknolojiko mondial, Bet Shemesh iva ser sede de munshas entreprisas muevas de IT, entre las kualos estan **Alchemedia**, **2am** i **Shoutmail**. Oy endia, la sivdad es ainda un sentro de IT en el paez, parte del yamado Silicon Wadi, kon entreprisas komo **Degel Software**, **NMS** i **Net2phone**, las kualos tienen los sus buros en el area de Bet Shemesh.

## Sivdades Ermanas
*  Cocoa, Florida, Estatos Unitos d'Amerika
*  Ramapo, New York, Estatos Unitos d'Amerika
*  Washington DC, Estatos Unitos d'Amerika
*  Monsey, New York, Estatos Unitos d'Amerika
*  Hangzhou, Repuvlika Popular de Kina
*  Nottingham, Reyno Unido
*  Split, Kroasia
*  Nordhausen, Almania

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 50.000 moradores
Shas

**Shas** (en ivrit: ש"ס) o "Asosiasyon Mondial de los Guadrianes Sefaradim de la Tora"  (en ivrit: **התאחדות הספרדים העולמית שומרי תורה **) es un partito politiko de Yisrael, representante de los sefardim ultraortodoksos i mizrahim arifujiados de los paezes arabos. 

Fue fondado en 1984, basho el liderazgo de Ovadia Yosef, para antonses el Sinyor Gran Rabino Shefe de la Medinat kon el su apoyo del Rabino Elazar Schacha, para antonses líder de los djudeos ashkenazim no chasidim, konosidos komo Mitnagdim.

Ese mismo anyo, en las eleksiyones, iva obtener katro asientos. El partido iva progresar en las sigientes eleksiyones, kon el su mayor numero de asientos obtenidos enel anyo 1999, 17 diputados. Iva bashar asta 11 enel 2003 i en las eleksiyones lejislativas del anyo 2006 obtuvo 12 diputados, kedando como tresera huersa politika por delantre de partidos komo el Likud. Poko dempues de las eleksiyones, Shas iva entrar en la koalisyon de governo de Ehud Olmert, siendo ansina ministro el su lider aktual, Eli Yishai.

Varios diputados del partito son akusados por kontroversias komo la proposisiyón de deportar a 400 olim no djudeos en la Medinat ilegalmente en el paez.

En las eleksiyones de 2013 iva obtenir 11 diputados sin entrar en la koalisyon de governo de Netanyahu, kedando en la oposisiyón.

Katēggoría:Partitos politikos de Israel
Katēggoría:Partitos Relijiosos
Kateggoría:Vikipedya:Artikolos kon grafia ladina
Reforma protestante

Durante el siglo XVI, varios relijiosos, pensadores i politikos intentaron provokar un kambyo profundo i djeneralisado en los uzos i kostumvres de la Esglesia Katolika en Evropa Oksidental, espesialmente kon respekto a las pretensiones papales de dominio sovre toda la kristiandad. A este movimento relijioso se le yamará **Reforma protestante**, por ser un intento de reformar la Esglesia Kristyana bushkando la revitalisasión der kristyanismo i ke fve apoyado politikamente por un importante grupo de prinsipes i monarkas ke "protestaron" kontra una desisyón de su emperador.

Katēggoría:Istoria del protestantismo
Tunesia

**Tunesia**, el kualo su nombre ofisial es *Repuvlika Tunesina*, es un paez ubikado al Nord de Afrika, en la kosta de la Mar Mediterraneo. Es el payis má chiko del Maghreb, dominado por las montanyas del Atlas i esta mar. Un 40% de la nasion esta okupada por el desyerto del Sahara, afilu el resto del payis es fertil i se puede uzar para la agrikultura. Endemas, tiene 1.300 km de kostas. Limita kon Arjelia al Oeste i kon Libia al Sud i al Oryente.

### Organizasion territoriala

Katēggoría:Maghreb
Katēggoría:Vikipedya:AY
Katēggoría:Afrika
*
Kateggoría:Paizes
Ramla

**Ramla** (en ivrit: **רמלה**, Ramlā, en arabo الرملة, *ar-Ramla*), es una sivdad del Distrito Sentral de Yisrael. Asigun el Buro Sentral de Estadistikas de Israel (CBS), a fines de 2004 la sivdad iva tener una povlasion de 63.462 abitantes. La sivdad iva ser fondada enel anyo 716 por el Kalifa Umeya Suleiman ibn Abd al-Malik. La povlasion de la sivdad es un 80% djudia i un 20% araba.

## Sivdades Ermanas
*  Kansas City, Estatos Unitos d'Amerika
*  Vaughan, Ontario, Kanada
*  Zurich, Suisa
*  Bratislava, Eslovakia
*  Brasilia, Brasil
*  Praga, Repuvlika Sheka
*  Viena, Austria

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 50.000 moradores
Yisrael Beiteinu

**Yisrael Beiteinu**, (en ivrit: **ישראל ביתנו**, ’’Israel muestra kaza’’), es un partito politiko zionista i konservador de Israel. Los sus votantes son prinsipalmente olim nasidos en la antika URSS. El fondador i aktual lider del partito es Avigdor Lieberman.

Yisrael Beiteinu fue fondado enel anyo 1999 por Lieberman, nasido en Moldavia i residente en Yisrael desde 1978. Lieberman iva ser militante del Likud, ma lo abandono kuando, asigun el mismo, Benjamin Netanyahu iva aser munchas konsesiones a los palestinos. En las sus primeras eleksiyones enel mismo anyo de la fondasion, Yisrael Beiteinu iva ganar katro diputados en la Knesset. En las Eleksiones Lejislativas de Israel del anyo 2006, el partito iva obtener doze eskanyos, trokandose en la katra huérsa política del paez, tras de Kadima i Avoda, empatando kon el partito ultra relijioso Shas i por delántre del Likud. En Oktobre del anyo 2006 el partito iva firmar un akódro de koalisiyón kon el Primér Ministro de Yisrael Ehud Olmert. Asigun los termos del akódro, Lieberman iva servir komo Ministro de Asuntos Estratejikos. Poko tiempo dempues, iva abandonar el goberno i unirse a la oposisyón.

Entre las propuestas del partito se destaka la de transferir a la poblasion Araba-yisraeli a Sisdjordania, dentre de un interkambio de tyerras i poblasion kon la Autoridad Palestina, para ansina evitar una futura mayoria araba en el Estado djudío a kauza del yamado *perikolo demografiko* (la poblasion araba tyene una mayor tasa de natalidad kon respekto a la povlasion djudia). Endemás propone un sistema presidensialista, la promosiyón de una ekonomiya liberala i la posibilidad de ke egzista matrimonio sivil. Para las eleksiones de Fevrero de 2009, el partito iva ganar 15 asientos en la Knesset, trokándose en el treser partito má grande del paez i praktikamente el ke iva desidir kualo de los dos partitos kon mas asientos iva konformar el governo.

## Atamientos eksternos
* Website ofisial de Yisrael Beiteinu 
* Website ofisial de Yisrael Beiteinu en inglez

Katēggoría:Partitos politikos de Israel
Mevaseret Zion

**Mevaseret Zion** (en ivrit מבשרת ציון, «la mensajera de Zion», y en arabo *قالونيا*) es un konsesho lokal del distrito de Yerushalayim, yisraeli ubikado a unos dies kilometros al oryente de Yerushalayim, en la Otopista 1, la prinsipal via de komunikasyon entre Yerushalayim i Tel Aviv. El munisipio y el su nombre son una kombinasyon de *Mevaseret Yerushalaim* i *Maoz Zion*. Maoz Zion, fondada en 1951 por olim de Irak, Kurdistan, Iran y el Magreb, y Mevaseret Yerushalayim”, fondada en 1956 por olim del Nord de Afrika. El nombre resultante de la union es Mevaseret Zion, ke sinyifika «la mensajera de Zion», i se tomo de la Biblia (Yeshayahu 40,9). El sentro del munisipio unifikado es de mueva konstruksiyon por lo ke no pertenesio a ninguno de los dos belediyes orijinalos. 

Mevaseret Zion es tambien el lugar ande se topan las ambasadas de Bolivia i Paraguay.

La montanya del Kastil (Al-Qastal), serkana a Maoz Zion i los su alrededores ivan ser  testigos de una de las grandes batalyas de la Gerra araba-israeli de 1948.

En la sivdad egziste la keilá  Mevasseret Zion (en ivrit, **קהילת מבשרת ציון**, Keilá de Mevaseret Tzion), una keilá reformista mueva kriada enel anyo 1991 por sinko famiyas de la sivdad. Uno de los sus prinsipios basikos es de la partisipasyon egalitaria de la mujer en todos los asuntos de la relijion. Endemas, adjudan a resisbir a los olim muevos ke yegan a la sivdad, ke vienen de Etiopia i de Bosnia i Herzegovina. Ma komo no es una keilá ortodoksa, no resiven adjuda de la Medinat. 

Komo rabina del grupo esta lavorando Maya Leibovitch, la prima mujer ke es ordenada rabina. Entre 150 i 200 famiyas konforman oy endia parte de la keilá, le endemas tiene una skola primaria.

## Sivdades ermanadas

* White Plains, Estatos Unitos d'Amerika 
* Sankt Augustin, Almania 

## Enlasos eksternos

*Pajina web del munisipio (en ivrit)

Kateggoría:Vikipedya:Artikolos kon grafia ladina
Kateggoría:Belediyes de Israel
Kateggoría:Lokalidades de Israel
Kateggoría:Lokalidades kon mas de 10.000 moradores
Ashkelon

**Ashkelon** (en ivrit אַשְׁקְלוֹן, en arabo عسقلان, Askalōn) es una sivdad ubikada a 56 km al sud de Tel Aviv i 73 km al sudoeste de Yerushalayim. En la kosta de la Mar Mediterraneo i serka del desyérto del Negev, tiene un klima agradável, fresco i seko. Los dias kon lluvia son raros i tiene una de las aminores pladjas del paez, ansina komo munshos lugares para rekriasyon. Basho el governo de los grékos i romanos la sivdad iva enfloreser, afilu basho el governo del Rey Erodes la sivdad iva crecer munsho mas; se kree ke el Rey iva naser aki mesmo en esta sivdad i es por este ke la iva embeleser. 

Unos pokos djudios se ivan permaneser en Ashkelon kuando la sivdad se trokó en una sivdad kristiana  basho el governo del Imperio Bizantino. La sivdad fue tomada por los musulmanos enel anyo 638 d. C., i ellos la fortificaron i defendieron de este manera ke los krusados no ivan poder tomarla asta el anyo 1153, kuando ainda kedaba una chika komunita djudia en la sivdad. La sivdad iva ser destruyida totalmente enel anyo 1270 por el sultan Baibars, i abandonada asta ke enel anyo 1948, kon la rekonstryksiyon de  la moderna sivdad de Ashkelon, la nebuá del profeta Zefania se iva aser realidad.

La moderna sivdad de Ashelon tiene varias máales, de los kualos la prima, yamada *Afridar*, iva ser establesida enel anyo 1952 a traverso de una inisiativa de la Komunita Djudia de Sud-Afrika. Oy, esta máale es una máale kon munshos arboles donde se ankontran kaji todos los oteles i lugares de entretenimyénto de la sivdad. Migdal, ke antes iva ser una viya araba de unos syéklos de antikedad, al oryente de la sivdad, endagora es parte de la mesma desde el anyo 1955.

## Sivdades ermanas
* Côte Saint-Luc, Kanada
* Xingyang, Kina
* Aix-en-Provence, Fransia
* Kutaisi, Jeorjia
* Berlin-Weißensee, Almania
* Sopot, Poland
* Entebbe, Uganda
* Portland, Estatos Unitos d'Amerika
* Baltimore, Estatos Unitos d'Amerika

## Enlasos eksternos
* Fotos de Ashkelon

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 100.000 moradores
Ashdod

**Ashdod** (en ivrit: **אַשְׁדּוֹד**) es una sivdad del Distrito Sud de Yisrael. De akódro kon el Buro Sentral de Estadistikas de Yisrael (CBS), a fines del anyo 2015 la sivdad iva tener una povlasion de 220.174 habitantes. La sivdad iva ser una de las sinko sivdades-estado ke ivan konformar la antika Filistea. Es un emportante  puerto maritimo i pishkero del paez.

## Alkaldes
* 1959-1960 - Dov Gur
* 1960-1961 - Ephraim Langsner
* 1961-1963 - Robert Hayim 
* 1963-1969 - Avner Garin
* 1969 - Zvi Zilker
* 1983-1989 - Arye Azulay
* 1989-2008 - Zvi Zilker
* 2008- Yehiel Lasri

## Sivdades ermanas
* Bordeaux, Fransia
* Bahia Blanca, Arjentina
* Spandau, Almania
* Tampa, Estatos Unitos d'Amerika

## Galeria

Dosya:WikiAir IL-13-06 012.JPG|Sentro Kultural de Ashdod
Dosya:Ma'abara of Ashdod-Yam, 1957.jpg|Ashdod 1957
Dosya:AsdodMarina009.jpg|Marina de Ashdod	
Dosya:Water Tower in Ashdot - panoramio (1).jpg|Givaat Yona
Dosya:Ashdod City Hall, May 2007.jpg|Ayuntamiento
Dosya:AshdodAssutaMC.jpg|Hospital de Assuta
Dosya:המזרקה-פארק אשדוד ים.png|La fuente, en el parque de "Ashdod-Yam"
Dosya:LeonardoPlazaAshdod.png|Leonardo Plaza Hotel


## Enlasos eksternos

* Ashdod - Website oficial de la Sivdad 
* Website ofisial del Puerto de Ashdod
* Notisias lokales de Ashdod (en Ivrit)
* Autoridad lokala de luta kontro de la droga

Kateggoría:Vikipedya:Artikolos kon grafia ladina
Kateggoría:Lokalidades de Israel
Kateggoría:Lokalidades kon mas de 100.000 moradores
Royan

Royan es una sivdad del Sur-Oeste de Fransia, situada en el departamiento de Charente Maritime. Sus avitantes son denominados, en franses, royannais.

Katēggoría:Lokalidades de Fransia
Iran

**Iran**, ofisialmente la **[[Repuvlika Islamika]] de Irán** (en persa جمهوری اسلامی ايران), pronunsiada **Djomhūrī-ye Eslāmī-ye Īrān**, antes konosido komo **[[Imperio Persa|Persia]]** fina el anyo 1935, es un payis en el Medio Oryente, ke se topa en la beira nord del Golfo de Persia. El nombre *Iran* viene derivado de *Aryán*, i signifika "La tyérra de los Arios"..

## Referensias


## Atamientos eksternos

Kateggoría:Vikipedya:Artikolos kon grafia ladina
Kateggoría:Paizes
Turkmenistan

**Turkmenistan**  (**Türkmenistan**, *payis de los Turkomanos*, en turkomano)  es un payis en Asya Sentrala. Limita al sud kon Afganistan i kon Iran; al Nord kon Kazakistan i al Nordeste kon Uzbekistan; al Oeste limita kon la Mar Kaspio. La su kapital es Ashgabat.

## Jeografiya
Turkmenistan okupa el Desyérto de Karakum (*Arenas Pretas*), al Oryente de la Mar Kaspio. Al Sud se ankontran los montes Kopet Dag, ke forman parte de la frontiera kon Iran

## Ekonomiya
Turkmenistan tiene la sinkena parte de las reservas de gas natural del mundo i endemas grandes reservas de petroleo.

Katēggoría:Paizes
Kateggoría:Vikipedya:Artikolos kon grafia ladina
Bruselas

**Bruselas** (en franzes **Bruxelles**, en flamenko **Brussels**) es la sivdad kapital de Beljika i de munshas institusyones internasionalas, komo la Union Evropea i la OTAN (Organisasyon del Akódro del Atlantiko Nord).

Kateggoría:Vikipedya:Artikolos kon grafia ladina
Kateggoría:Lokalidades de Evropa
Katēggoría:Sivdades kapitalas
Kateggoría:Lokalidades kon mas de 1.000.000 de moradores
Katēggoría:Beljika
Eurostar

**Eurostar** es un treno de alto prestor ke presta servisio en Evropa Oksidental komunikando Londra i Kent enel Reyno Unido, kon Paris i Lille en Fransia, i Bruselas en Beljika. Endemas, egzisten servisios limitados desde Londra al Disneyland Resort Paris en Marne-la-Vallée i a otros destinos de vansas en Fransia. Los trénos van krusar el Kanal de la Manxa a traverso del Tunel Chunnel. 
El servisio es operado por los trénos de la Klase 373, los kualos son bazados en los trenos fransezes TGV a prestores de asta 300 km/o (186 mph) en una red de lineas de alto prestor. Komo Eurostar iva empesar enel anyo 1994, muevas lineas an sido fraguadas en Beljika (HSL 1) i en Inglaterra del Sud (High Speed 1) al mesmo estandar de la linea LGV Nord uzada orijinalmente en Fransia, ansina permitiendo ke los tiempos del viaje se achiken. La linea High Speed 1 iva ser finalisada el 14 de Novembro de 2007, kuando se trokó el servisio de Eurostar desde la estasion de Waterloo a la de St. Pancras en Londra.

Kateggoría:Vikipedya:Artikolos kon grafia ladina
Kamino Neokatekumenal

El **Kamino Neokatekumenal** es un grupo ke foknsiona ariéntro de la Iglesia Katolika kon el buto de formar i buskhar muevos fiyeles. Es fondada en la anyada de 1964 por Francisco Jose Gomez de Argüello, el kualo es un pintor profesional ke ambezó en la Real Akademia de Finas Artes de San Fernando en Madrid, Espanya.

## Istorya
Kiko Argüello bivió una krisa personala ke lo izo trokarsen ateo. Diskués se fue a bivir a unas maáles de la sivdad de Madrid yamadas Palomeras Altas, ande dize ke se topó kon El Dio i tornó al katolisizmo. En estas maáles proves, Kiko konose a Carmen Hernández, una mujer profesionala de la Kemika i Teolojiya.

## Organizasiyon
El kamino Neokatekumenal esta konformado por komunitas, las kualas son yevadas por un katekista a traverso de las etapas diferentes del Kamino. 

Katēggoría:Iglesia Katolika
Bar Refaeli

**Bar Refaeli** (en ebreo, **בר רפאלי**), nasida el 4 de Djunio de 1985, es una modelo yisraeli, konosida por su lavoro komo modelo i por la su relasion kon el aktor de sinema Leonardo DiCaprio.

## Biografiya
### Famiya
Bar iva nasió enel anyo 1985 en Hod HaSharon, Israel, ande los sus padres, Tsipi i Rafi tienen una fasenda de kavayos.  Eya iva empesar la su karriera komo modelo kuando eya iva tener ochu meses, aparesiendo en anunsios en la TV. Kuando eya iva tener kinze anyos, Bar iva ser apresentada por el buró de modelos Irene Marie Models.

### Karriera
Kuando eya tinía kinze anyos, empeso en anunsios para las kompanyias yisraelis de modas *[[Castro]]* i *[[Pilpel]]*, endemas de un komersial para la TV de Milki. Bar iva ganar el titolo de "Modelo del Anyo" en un konkurso de beleza en los anyos 2000 i 2001. Eya endemas iva ganar el de las tiendas *[[Renuar]]* i por eyo iba apareser en los anunsios de las koleksiyones Enverano 2002 i Envierno 2003 . 

Bar dempues aparesió en el magazin fransez *[[Elle]]*, ansina komo dempues se iva trokar a ser la priméra modelo yisraeli en el magazin amerikano *[[Sports Illustrated]]*. La misma imajen iva ser dempues publikada en la tapa del magazin para ombres *[[Maxim]]*. Dempues iva apareser en las tapas de la edisyon italiana del magazin de modas *[[GQ]]* i en la edisiyon de banyaderos del magazin *Sports Illustrated* del anyo 2007, para la ke iva posar kon el grupo de musika rock Aerosmith.

Endemas, eya a sido la imajen de markas konosidas komo Subaru i Accessorize, endemas de la linea de djoyas italianas de Marco Bicego. Oy endia eya esta lavorando para los burós de modelos Storm Model Management en Londra, i 1/One Management en Mueva York. Bar va ser la presentadera del programa del kanal de TV amerikana Bravo *Tommy Hilfiger Presents Ironic Iconic America*., bazado enel livro *Ironic Iconic America* de George Lois. Enel anyo 2008, Bar a sido la imajen de la kaza de modas Hurley, i del muevo profumo de Diddy, **I am King**.

El magazin britaniko Arena la iva nombrar *El amijor puerpo del anyo 2008*.

## Referensias




## Enlasos eksternos
* Pajina web ofisial
* Under.Me by Bar Refaeli
* Bar Refaeli

Kateggoría:Vikipedya:Artikolos kon grafia ladina
Katēggoría:Modelos Yisraelis
Yen

El **yen** es la moneda uzada en Japon ande se pronunsia 'en'. El su simbolo es ¥, má en Japon se representa kon la letra kanji 円 (ke signifika *redondo*). La eskritura en letras romanas, kon *y*, es derivada de la romanisasyon de una eskritura antika de la palavra, ansina komo kon los nombres *Uyeda* (Ueda), *Iyeyasu* (Ieyasu) I endemas *Inouye* (Inoue).

La eskritura orijinal del yen era la misma ke la del yuan kino (圓 pinyin: yuán), má en la eskritura moderna se uza un karákter diferente: 円.

Egzisten 6 tipos de parás i 4 de bilyetos oy endia:
**Parás**:
* 1 yen (aluminio)
* 5 yenes (lata)
* 10 yenes (bronse)
* 50 yenes (kuproníkel)
* 100 yenes (kuproníkel)
* 500 yenes (níkel-lata: Cu 72%, Zn 20%, Ni 8%)
**Bilyetos**:

* 1.000 yenes. El bilyeto ke se iva uzar desde el 1 de Noviembro de 1984 amostra al eskritor Sōseki Natsume; el muevo, del 1 de Noviembro de 2004, amostra al doktor Hideyo Noguchi.
* 2.000 yenes (en uzo desde el 19 de Djulio de 2000).
* 5.000 yenes. El bilyeto del 1 de Noviembro de 1984 amostra a Inazo Nitobe; el del 1 de Noviembro de 2004 amostra a la eskritora Ichiyō Higuchi.
* 10.000 yenes. Tanto el bilyete del 1 de Noviembro de 1984 komo el del 1 de Noviembro de 2004 amostran a Yukichi Fukuzawa.

La moneda de 500 yenes es la moneda de más valor ke se uza en el mundo.

Los presios de los produktos se van indikar jeneralmente en numerasyon araba, má se uzan karakteres khinos para el numero 10.000 y las sus potensias. Por egzemplo, el presio de un oto se puede eskrivir komo 400万円 (400 miríadas, o 4 milyones de yenes). 

El valor de las parás i bilyetos esta eskrito de las dos formas. En el reverso de las parás aparese el su valor en numeros arabos ansina komo el anyo de emisyon en el kalendario japonezo basado en los anyos ke an pasado desde la toma de poder del emperador aktual (por egzemplo, *[[Heisei]] 16*, ke es el anyo 2004). En el anverso aparese eskrito *[[Japon|Nihon koku]]* (日本国), el valor de la moneda eskrito en kanji i una imajen, jeneralmente de una flor o planta, afilu en la moneda de 10 yenes se amostra el Pavilyon del Fénix del Templo de Byōdōin en Uji (prefektura de Kioto).

## Istoria
Fue introdusido por el governo Meiji komo un sistema similar a los de Evropa, ke iva trokar el sistema mucho má difísil del periodo Edo. El Akta de la Mueva Moneda (新貨条例 *shinka joorei*) de 1871 ibva desidir adopter el sistema desimal para kontar el yen (1, 圓), sen (1/100, 錢) i rin (1/1000, 厘). El sen i el rin yen desharon de uzarse en 1954, afilu se uzan ainda en la bolsa. 

## Tasa de tróko
El yen se iva fiksar al dolar estadounidense kon una tasa de tróko de 362 yenes por dolar desde el 25 de Abril de 1949 hasta 1971. Desde antonses, el su valor a ido kresiendo muncho. Oy endia, la tasa de tróko es de unos 110 yenes por dolar, o unos 165 yenes por euro.

### Tasa de tróko del yen kon respekto al dolar de los Estatos Unitos d’Amerika

## Enlasos eksternos

* yen-dolar yen-euro
* Instituto para los estudios monetarios i ekonomikos, Banko de Japon

Kateggoría:Monedas
Kateggoría:Vikipedya:Artikolos kon grafia ladina
Kateggoría:Japon
Bulgaria

**Bulgaria** (en bulgaro: *България*) es un paiz balkano i evropeo. Bulgaria es un estado soverano konstituido en republika.

## Etimolojia
La etimolojia de "Bulgaria" es deskonyesida, ainda ay varias teorías. Una de eyas diz ke el nombre del paiz le hue dado por el nombre de los sus avitantes, los "bulgarianos", palavra ke deriva del latin **Bulgari**, ke leteralmente puede signifikar "los ombres del Bolg". Bolg es el antiko nombre del río Volga, kuyas rivieras avitaron los bulgarianos azta el sieklo VI. 

Otra de las teorías más afamadas sobre el orijen del nombre del paiz afirma ke deriva de la tribu "bulgar", asegun el biervo de *burg*, del proto-jermaniko ke signifika "kastiyo". Finalmente, también egziste la posibilidad de ke "Bulgaria" provenga del biervo turkano *bulga*, ke signifika "misturado", en referensia al eslavo orientalo, lingua avlada por los bulgarianos, ke se kreyia kontenia elementos turkanos i finlandezos.

## Jeografia
**Bulgaria** es al sureste de Evropa, es en la rejon delos Balkanos ke topa al nord kon Rumania i al este kon la Mar Preta, i al sud kon la Turkia i la Gresia i al oeste kon Makedonia i Servia.

### Organizasion territoriala

## Ver endemas
* Union Evropea

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Balkanos
Katēggoría:Union Evropea
Katēggoría:Paizes
בֿיניזואילה

**בֿיניזואילה** איס און פאאיז אין איל נורדי די אמיריקה דיל סוד. לה סו קאפיטאל איס קאראקאס, אובוקאדה אל סינטרו-נורדי דיל פאאיז. סי טופה אל נורטי קון לה מאר קאריבי, אל סוד קון בראזיל, אל אואיסטי קון קולוםבייה אי אל איסטי קון גוייאנה. איל סו שיפֿי די איסטאדֿו איס איל פריזידינטי דיל אישיקוטיבֿו, אינדאגורה אין טיינפו איס ניקולאס מאדורו.



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Kateggoría:Vikipedya:Artikolos kandidatos para buenos
Ukrainios

Los **Ukrainios** (en ukrainio: **українці**, *ukrayintsi*, son un puevlo eslavo oryental ke bive prinsipalmente en Ukrainia (donde son unos 37.5 milyones, i konforman el 78% de la povlasion del paez) i en otros payizes de la antika Union Sovyetika, komo en Rusia, (kaji 3 milyones), 2.1 milyones en la Amerika del Nord, (1.2 milyones en Kanada i 890.000 en Estatos Unitos). Endemas, egzisten komunitas de ukrainianos en Brasil (950,000 - 1.000.000), Kazajistan (unos 500.000), Moldavia (450,000), Polonia (entre 300.000 i 400.000), Arjentina (305.000), Belarus (entre 250.000 i 300.000), Portugal (100.000) i Eslovakia (55.000). Tambien egzisten komunitas chikas en el Reyno Unido, Almania, Rumania, Letonia i la antika Yugoslavia. 

  

Los ukrainios avlan el ukrainio, una lingua eslavika oryental, i en su mayoria la su relijion es el Kristianismo Ortodokso Oryental, afilú en la rejion oksidental del paez, ay munshos ke profesan la relijion Katolika Ukrainia, de rito oryental.

Kateggoría:Vikipedya:Artikolos kon grafia ladina
Katēggoría:Puevlos eslavos
Hatikva (Partito politiko)

**Hatikva** (en ivrit **התקווה**, *La Esperansa*) es un a minor partito politiko muevo i chiko en Yisrael. Es un partito no-relijioso de dirita, i dirijido por Aryeh Eldad, ken es aktualmente myémbro de la Knesset por el partito nasional-relijioso Moledet. Eldad iva dizir ke el muevo partito va partisipar n las sigintes eleksiyones avenir para la Knesset, i podria partisipar komo parte de la aliansa de partitos nasionales-relijosos Union Nasionala (ansina komo ase Moledet), anke en Novembro de 2007 la aliansa iva anunsiar el su fin para konformar un muevo partito nasional-relijioso ke va unir todos los partitos nasionales-relijiosos en uno sólu.

Konformado a finales del anyo 2007, el partito iva ser ofisialmente enrejistrado el 9 de Diziembro de 2007. Aryeh Eldad a anunsiado ke el partito presisa de 5000 myembros "para estar legalmente kafifikados para konsigir asta 2 milyones de shekels por kada kandidato ke kera aspirar al posto de shefe del partito.". Primaries for Hativka's Knesset list will be held three months before the next general election.

Eldad yama al partito Hatikva un "partito sin segregasyon," signifikando ke va tentar de konsigir myembros de ansina relijiosos komo sekulares de la sosyetá yisraeli.

## Referensias




## Myembros Famosos
Aktivos:
* Aryeh Eldad
* Ron Breiman
* Yuval Brandstetter

## Ver endemas
* Pajina web en inglez

Kateggoría:Vikipedya:Artikolos kon grafia ladina
Radio

La **radio** es una teknolojiya ke permite la transmisiyon de sinyales a traverso de la modulasiyon de ondas elektromagnétikas. Estas ondas no presisan de un medio físiko de transporto, por lo ke pueden viajar a traverso del ayre i del espasio. Una onda de radio se va krear kuando un elektrón (por egzemplo) se va egzitar a una frekuensia en una rejion espesifika del espektro elektro-magnétiko yamada rejion de radiofrekuensia.

Kuando la onda de radio va aktuar sobro de konduktor eléktrico (la antena), va indusir en él un movimento de la karga eléktrika kue va poder ser trokado en sinyales de audio o en otro tipo de sinyales portadoras de informasiyon.

Anke se va emplea la palavra *radio*, las transmisyones de televizyón, radio, radar i telefoniya móvil están inkluyidos en esta klase de emisiones de radiofrekuensia.

## Atamientos eksternos

* Kol Yisrael - Radio de Israel, kon programasiyon en djudeo-espanyol
* Emisoras del mundo
* Emisoras de radio en Espanya
* Emisoras de radio en bivo de Arjentina
* Emisoras de radio en vivo de Meshiko
* Emisoras de radio en bivo de Perú

Kateggoría:Vikipedya:Artikolos kon varias grafias
Ars

**Ars** (en arabo عرص, en ivrit ערס), o **Arsim** (plural) es un biervo un poko ofensiva afilu uzada de oto-definisiyon en ivrit uzada para deskrivir el estereotipo yisraeli de la persona de malas hádras, ke va tutuayar a todo el mundo, djoyas i adórnos muy arrelumbrantes i en jeneral rudesa de trato, liasionado kon los djudios sefardim i mizrahim de  *klase basha*, jeneralmente de orijin marrokano o tunisai. A una mujer *ars* se le yama *Arsit*, o má komunmente, *Freha* (פרחה), o alkunas vezes *Fakatsa* (פקצה), ke la forma akurtada ke inkluye el biervo *Freha*. En jeneral, Holon i Bat Yam, sivdades de bashos ingrezos del Distrito de Tel Aviv se asosian kon *Arsim¿*. . Munshos de los djistes de komediantes yisraelianos tienen personashes *Arsim*, komo por enshemplo Naor Zion, Shalom Asayag, Yaakov Cohen i otros ke biven en puevlos chikos  kon grande enfluensia i povlasion de *Arsim*.

En la lingua araba *ars* kiere dizir "mansevo pastoriko", má afilu en El Kayro i en otras sivdades arabas se uza el termo para definir a un prokseneta. Endemas, tambien se uza la palavra lunga **arsawwat**.

## Karakteristikas

Alkunas karakteristikas estereotipikas de *Arsim* son las sigintes: kalsas uzadas muy bashas (*tayba*), djoyas i aksesorios muy grandes, dingún respekto por las mujeres, ivrit mal avlado, uzo eksesivo de *slang*, i uzo de frasas en ivrit komo "*lama, mi met*?" ("por ké, a ken amataron?") kada vez ke son kritikados por el su komportamyento. Tambien se konose i asosia kon eshkpuir en la kaleja, afumár i poko o dingún konosimyento del uzo del kompúter.

Los *Arsim* en Yisrael eskuchan musika Hiphop o Musika Mizrahi o Musika Araba. Sobre todo en los Estatos Unitos los *Arsim* eskuchan musika techno  de los anyos 90 de Tel Aviv, kon alkunos de eyos trokando en ser promotores i DJs de estes tipos de musika en Mueva York i en otras grandes sivdades amerikanas. 

## Estereotipos asemejántes en otros payises
*Cani (Espanya)
*Ah Beng (Singapur)
*Bogan (Ostralya i Mueva Zelanda)
*Chav, Geezer (Reyno Unido)
*Dres (Polonia)
*Essex Girl (Reyno Unido)
*Guido (Kosta Este, Estatos Unitos)
*Gopnik (Rusia)
*Gino (Kanada)
*Tamarro (Italia)
*Naco (Meksiko)
*Ned  (Eskosia)
*Redneck (Estatos Unitos)
*Pimp daddy (Estatos Unitos)
*Scanger (Dublin, Irlanda)
*Spide (Belfast, Irlanda del Nord)
*White Trash (Estatos Unitos)
*Yanki (Japon)

## Referensias
Sha'ar LaMathil

***Sha'ar LaMathil*** (en ivrit **שער למתחיל**, *la pajina para el prinsipiante*), es un djurnal yisraeli para los olim muevos ke no avlan bien ivrit i sobre tódu para los ke estan estudiando en un ulpan, ya ke esta eskrito en un ivrit fasil, i kon todos los nikudim (puntos) para poder aser la lektura ma fasil de komprender. El djurnal sirkula una ves por semana en todo el paez, endemas de estar disponible para otros payizes komo Estatos Unitos, Fransia, Ostralya, Kanada i Reyno Unido.

El djurnal es editado en la sivdad de Tel Aviv, i konforma parte del grupo editoryal del djurnal Yediot Ahronot, afilu la su edision es kompartida kon el Ministerio de Edukasiyon del paez.

## Enlasos eksternos
 Pajina web del djornal

Kateggoría:Vikipedya:Artikolos kon grafia ladina

Kateggoría:Vikipedya:Artikolos kon varias grafias
שער למתחיל

**שער למתחיל** איס און גורנאל סימאנאל אין ישראל פארה לוס עולים מואבוס קי נו אבלאן עברית ביאן אי קיאראן אפרנדר מה; אינדמאס איסטה איסקריטו קון ניקדות פארה אסר לא ליקטורהמה פ׳אסיל. איל גורנאל איס אידיטאדו אין לה סיבדאד די תל-אביב. איל גורנאל קונפורמה פארטי דיל גרופו דיל גורנאל ידיעות אחרונות אנקי איס אידיטאדו קון לה אדגיודה דיל מיניסטיריו די אדוקסיון.   

## אינלאסוס איקסטירנוס
שער למתחיל



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Ulpan

El **Ulpan** (en ivrit  **אולפן**, *studio*) es el metodo akademiko disenyado en Yisrael para el ambezamyénto del ivrit por los olim muevos al payis, anke endemas el metodo se tiene eksportado a otros payises kon el buto de reinsertar linguas rejionalas komo katalan (Katalunya, Komunida Valensiana i Baleares, Espanya), Galez (Gales, Reyno Unido) i Breton (Bretanya, Fransia). Egzisten varios tipos, desde el basiko, asta el profisyonal, i el ulpan ke se ambeza en un kibbutz, ansina komo el de las yeshivot, i el del Tsahal (Huérsas de Defensa Israelis). En todos se meskla la edukasiyon kon el ambezamyénto de la kultura i la vida yisraeli.

## Atamientos eksternos
*Informasiyon Jeneral sobre ulpanim en Yerushalayim
*Ulpan en el kibbutz Maagan Michael
*The Hebrew Language and Ulpanim
*The online Ulpan Information, Ulpan that is available to everyone 24/7

Kateggoría:Vikipedya:Artikolos kon grafia ladina
Kateggoría:Israel
Kateggoría:Ivrit